CELEX: 52001PC0563
Language: fi
Date: 2001-10-09
Title: Ehdotus neuvoston päätös luvan antamisesta Irlannille soveltaa eriytettyä valmisteverokantaa vähärikkiseen kaasuöljyyn ja lyijyttömään bensiiniin direktiivin 92/81/ETY 8 artiklan 4 kohdassa säädettyä menettelyä noudattaen

Avis juridique important

|

52001PC0563

Ehdotus neuvoston päätös luvan antamisesta Irlannille soveltaa eriytettyä valmisteverokantaa vähärikkiseen kaasuöljyyn ja lyijyttömään bensiiniin direktiivin 92/81/ETY 8 artiklan 4 kohdassa säädettyä menettelyä noudattaen  /* KOM/2001/0563 lopull. */  

Ehdotus NEUVOSTON PÄÄTÖS luvan antamisesta Irlannille soveltaa eriytettyä valmisteverokantaa vähärikkiseen kaasuöljyyn ja lyijyttömään bensiiniin direktiivin 92/81/ETY 8 artiklan 4 kohdassa säädettyä menettelyä noudattaen(komission esittämä)PERUSTELUT1. Pyynnön esittäminenIrlanti ilmaisi 13. kesäkuuta 2001 päivätyllä kirjeellä, jota se täydensi 1. elokuuta, komissiolle halunsa ottaa käyttöön eriytetty valmisteverokanta maantieliikenteen ajoneuvojen moottoripolttoaineena käytettävälle kaasuöljylle (dieselille), jonka rikkipitoisuus on enintään 50 partikkelia miljoonassa (ppm), kivennäisöljyjen valmisteverojen rakenteiden yhdenmukaistamisesta annetun neuvoston direktiivin 92/81/ETY [1] 8 artiklan 4 kohdan mukaisesti.[1]  EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).Irlannin mukaan ehdotetun valmisteveron alennuksen tarkoituksena on suojella ympäristöä ja parantaa erityisesti ilman laatua.Kaasuöljyn, jonka rikkipitoisuus on enintään 50 partikkelia miljoonassa, valmisteveroa alennettaisiin 0,06 Irlannin puntaa litralta. Tästä alennuksesta hyötyisivät kaikki tällaisen kaasuöljyn käyttäjät.Toimenpide, josta säädetään vuonna 2001 annetun Finance Act -lain 155 pykälässä, tulee voimaan neuvoston hyväksyttyä sen, ja sen voimassaolo päättyy 31.12.2004. Toimenpiteen arvioitu vaikutus talousarvioon on 123,5 miljoonaa Irlannin puntaa vuodessa.Irlannin viranomaiset arvioivat, ettei kyseinen toimenpide muodosta valtiontukea, koska toimenpiteestä hyötyvät kaikki kuluttajat ilman syrjintää.2. Komission toteuttama arviointiKivennäisöljyjen valmisteverojen rakenteiden yhdenmukaistamisesta annetun neuvoston direktiivin 92/81/ETY 8 artiklan 4 kohdan mukaisesti neuvosto voi yksimielisesti komission ehdotuksesta antaa jäsenvaltiolle luvan ottaa käyttöön täydentäviä valmisteverovapautuksia tai veronalennuksia erityisistä poliittisista syistä.Irlanti pyysi 13. kesäkuuta ja 1. elokuuta 2001 päivätyillä kirjeillä lupaa soveltaa eriytettyä valmisteverokantaa vähärikkiseen kaasuöljyyn (50 ppm) 31.12.2004 asti. Toimenpide tulee voimaan vasta neuvoston hyväksyttyä sen.Irlannin esittämästä pyynnöstä on direktiivin 92/81/ETY säännösten mukaisesti ilmoitettu muille jäsenvaltioille.Suunnitellun toimenpiteen täytäntöönpanon jälkeen Irlannissa sovellettaisiin kaasuöljyihin seuraavia eriytettyjä valmisteverokantoja:&gt;TAULUKON PAIKKA&gt;Alennettu valmistevero olisi kivennäisöljyjen valmisteverojen määrien lähentämisestä 19 päivänä lokakuuta 1992 annetun neuvoston direktiivin 92/82/ETY [2] 5 artiklassa säädetyn yhteisön vähimmäismäärän mukainen.[2]  EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46). Tarkasteltuaan asiaa perusteellisesti komissio tunnustaa verotukseen liittyvien kannustustoimenpiteiden tärkeyden paranneltujen polttoaineiden käytön edistämiseksi ja toteaa, että valmisteveron alennus on yleinen, eli jokainen henkilö, joka hankkii vähärikkistä kaasuöljyä Irlannissa, tosiasiassa hyötyy tästä veron alennuksesta.Poikkeus noudattaa ympäristötavoitetta: toimenpiteen on todettu parantavan ilmanlaatua.Komissio toteaa, että toimenpiteen kesto on rajallinen. Toimenpiteen voimassaoloaika päättyy 31. joulukuuta 2004, sillä tätä seuraavasta päivästä alkaen kyseisen polttoaineen käyttö on pakollista bensiinin ja dieselpolttoaineiden laadusta 13 päivänä lokakuuta 1998 annetun Euroopan parlamentin ja neuvoston direktiivin 98/70/EY [3] mukaisesti.[3]  EYVL L 350, 28.12.1998, s. 58, direktiivi, jolla muutetaan neuvoston direktiiviä 93/12/EY (EYVL L 74, 27.3.1993, s. 81). Komissio huomauttaa myös, että neuvosto hyväksyi 12. maaliskuuta 2001 verokantojen eriyttämisen Alankomaissa maantieliikenteen ajoneuvojen moottoripolttoaineena käytettävän enintään 50 ppm rikkiä sisältävän kaasuöljyn osalta [4]. Lisäksi neuvosto on jo hyväksynyt direktiivin 92/81/ETY 8 artiklan 4 kohdan mukaisen poikkeuksen, jota sovelletaan Saksassa [5] ja Belgiassa [6] enintään 50 ppm rikkiä sisältäviin moottoripolttoaineisiin.[4]  Neuvoston päätös 2001/229/EY, 12.3.2001 (EYVL L 84, 23.3.2001).[5]  Huhtikuun 10.4.2000 tehdyssä päätöksessä 2000/283/EY säädetään, että Saksalla on lupa soveltaa 1.11.2001 ja 31.12.2002 välisenä aikana eriytettyä valmisteverokantaa moottoripolttoaineisiin, joiden rikkipitoisuus on enintään 50 ppm, edellyttäen että noudatetaan kivennäisöljyjen valmisteverojen määrien lähentämisestä 19.10.1992 annetussa neuvoston direktiivissä 92/82/ETY säädettyjä velvoitteita ja erityisesti sen 4 ja 5 artiklassa säädettyjä vähimmäisvalmisteverokantoja.[6]  Neuvoston päätös 2001/439/EY, 5.6.2001 (EYVL L 155, 12.6.2001). 3. PäätösNeuvoston direktiivin 92/81/ETY 8 artiklan 4 kohdan mukaisesti komissio ehdottaa neuvostolle, että se päättäisi antaa Irlannille luvan soveltaa moottoripolttoaineena käytettävään vähärikkiseen (enintään 50 ppm) kaasuöljyyn eriytettyä valmisteverokantaa, jonka enimmäismäärä on 0,076 euroa litralta (0,06 Irlannin puntaa), 31. joulukuuta 2004 asti.Tämän veronalennuksen on oltava neuvoston direktiivissä 92/82/ETY säädettyjen velvoitteiden ja erityisesti sen 5 artiklassa säädetyn vähimmäismäärän mukainen.EhdotusNEUVOSTON PÄÄTÖSluvan antamisesta Irlannille soveltaa eriytettyä valmisteverokantaa vähärikkiseen kaasuöljyyn ja lyijyttömään bensiiniin direktiivin 92/81/ETY 8 artiklan 4 kohdassa säädettyä menettelyä noudattaen(ainoastaan englanninkielinen toisinto on todistusvoimainen)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY [7] ja erityisesti sen 8 artiklan 4 kohdan,[7]  EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).ottaa huomioon komission ehdotuksen,sekä katsoo seuraavaa:(1) Direktiivin 92/81/ETY 8 artiklan 4 kohdan mukaisesti neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kivennäisöljyille ylimääräisiä valmisteverovapautuksia tai veronalennuksia erityisistä poliittisista syistä.(2) Irlanti on pyytänyt lupaa soveltaa eriytettyä valmisteverokantaa vähärikkiseen kaasuöljyyn (50 ppm). Tämä eriytetty kanta, josta säädetään vuonna 2001 annetun Finance Act -lain 155 pykälässä, on 0,076 euroa (0,06 Irlannin puntaa) litralta. Toimenpiteen seurauksena Irlannissa kaasuöljyyn sovellettavat eriytetyt valmisteveron määrät ovat 1000 litralta 325,2 euroa (256,1 Irlannin puntaa) tavanomaisesta kaasuöljystä ja 249,0 euroa (196,1 Irlannin puntaa) enintään 50 ppm rikkiä sisältävästä kaasuöljystä.(3) Irlannin säätämä toimenpide olisi kivennäisöljyjen valmisteverojen määrien lähentämisestä 19 päivänä lokakuuta 1992 annetun neuvoston direktiivin 92/82/ETY [8] 5 artiklassa säädetyn yhteisön vähimmäismäärän (245 euroa 1000 litralta) mukainen.[8]  EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).(4) Tarkasteltavana olevasta eriyttämisestä hyötyvät kaikki enintään 50 ppm rikkiä sisältävää kaasuöljyä Irlannissa käyttävät.(5) Vähärikkinen kaasuöljy on bensiinin ja dieselpolttoaineiden laadusta 13 päivänä lokakuuta 1998 annetussa Euroopan parlamentin ja neuvoston direktiivissä 98/70/EY [9] säädettyjen ympäristöperusteisten laatuvaatimusten (rikin enimmäispitoisuus 50 ppm) mukaista. Kyseisen direktiivin 4 artiklan säännösten mukaisesti kaasuöljyn, jonka rikkipitoisuus on enintään 50 ppm, käyttö on periaatteessa pakollista 1 päivästä tammikuuta 2005.[9]  EYVL L 350, 28.12.1998, s. 58, direktiivi, jolla muutetaan neuvoston direktiiviä 93/12/EY (EYVL L 74, 27.3.1993, s. 81).(6) Poikkeus noudattaa ympäristötavoitetta: toimenpiteen on todettu parantavan ilmanlaatua.(7) Muille jäsenvaltioille on ilmoitettu Irlannin viranomaisten pyynnöstä.(8) Käytettävissä olevien tietojen perusteella komissio ja kaikki jäsenvaltiot arvioivat, että eriytetyn valmisteverokannan soveltaminen vähärikkisiin moottoripolttoaineisiin ei vääristä kilpailua yhteisen edun vastaisesti eikä haittaa sisämarkkinoiden toimintaa.(9) Tämä päätös ei vaikuta EY:n perustamissopimuksen 87 ja 88 artiklan mukaisesti mahdollisesti toteutettavien valtiontukimenettelyjen tuloksiin eikä vapauta jäsenvaltioita velvollisuudesta ilmoittaa komissiolle mahdollisista valtiontuista perustamissopimuksen 88 artiklan mukaisesti.(10) Komissio tarkastelee määräajoin alennuksia ja vapautuksia tarkistaakseen, vääristävätkö ne kilpailua, haittaavatko ne sisämarkkinoiden toimintaa ja ovatko ne yhteisön ympäristönsuojelupolitiikan mukaisia.(11) Neuvosto voi tarkastella tätä päätöstä uudelleen komission ehdotuksesta ennen  31 päivää joulukuuta 2004, joka on tämän päätöksen voimassaolon päättymispäivä,ON TEHNYT TÄMÄN PÄÄTÖKSEN:1 artikla1. Neuvoston direktiivin 92/81/ETY 8 artiklan 4 kohdan mukaisesti Irlannille annetaan lupa soveltaa eriytettyä valmisteverokantaa moottoripolttoaineena käytettävään vähärikkiseen (enintään 50 ppm) kaasuöljyyn 1 päivästä lokakuuta 2001.2. Tämän alennetun valmisteverokannan, jonka enimmäisarvo on 0,076 euroa  (0,06 Irlannin puntaa) litralta, on oltava kivennäisöljyjen valmisteverojen määrien lähentämisestä 19 päivänä lokakuuta 1992 annetussa neuvoston direktiivissä 92/82/ETY [10] säädettyjen velvoitteiden ja erityisesti sen 5 artiklassa tarkoitettua vähimmäisverokantaa koskevien säännösten mukainen.[10]  EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).2 artiklaTämän eriytetyn valmisteverokannan on hyödytettävä syrjimättä kaikkia kuluttajia, jotka hankkivat Irlannissa enintään 50 ppm rikkiä sisältävää kaasuöljyä.3 artiklaTämän päätöksen voimassaolo päättyy 31 päivänä joulukuuta 2004, ellei neuvosto toisin päätä tarkasteltuaan sitä uudelleen komission tekemän ehdotuksen perusteella.4 artiklaTämä päätös on osoitettu Irlannille.Tehty BrysselissäNeuvoston puolestaPuheenjohtaja